SA vrou verskyn in Botswana-hof - Maroela Media
Thandie Kelekgetetse (33) van KwaZulu-Natal het Donderdag saam met Kganetso Chapi (33) van Botswana in die Mauk-landdroshof verskyn.
Volgens die berig is Kelekgetetse en Chapi glo op 19 Desember met 52,4 kg se ivoor in hul besit betrap. Kelekgetetse word ook aangekla van die onwettige besit van diamante. Daar is glo op 10 Desember 2,10 karaat se ongeslypte diamante in haar besit gevind. Sy het onskuldig gepleit op die aanklag.
Kelekgetetse word verder daarvan beskuldig dat sy Botswana in Januarie 2002 by 'n ingangspunt, wat nie geproklameer is nie, binnegekom het. Sy het aangevoer dat sy die land saam met haar ouers binnegekom het en nie geweet het die ingangspunt is nie geproklameer nie.
Die staat het versoek dat Kelekgetetse in aanhouding moet bly, aangesien sy 'n buitelander en 'n vlugrisiko is. Die hof het die versoek toegestaan. Chapi is op borgtog vrygelaat. Die verhoor sal na verwagting op 5 Maart begin.
In botswana is daar nog wet en orde, diamante en ivoor het seker uit die lig geval, nie geweet of gesien nie gaan hul nie red nie.
Is Thandie 'n gewoontemisdadiger? Eers gaan sy Botswana onwettig binne, later vang hulle haar met ongeslypte diamante en nou smokkel sy met ivoor? Ek hoop nie Botswana behandel misdadigers asof hulle "royalty" is, soos hier in Suid-Afrika nie.